CELEX: C2006/281/13
Language: fi
Date: 2006-11-18 00:00:00
Title: Asia C-386/04: Yhteisöjen tuomioistuimen tuomio (kolmas jaosto) 14.9.2006 (Bundesfinanzhofin (Saksa) esittämä ennakkoratkaisupyyntö) — Centro di Musicologia Walter Stauffer v. Finanzamt München für Körperschaften (Pääomien vapaa liikkuvuus — Yhteisövero — Vuokratulojen vapauttaminen yhteisöverosta — Kotipaikkaa koskeva edellytys — Yleishyödyllinen, yksityisoikeuden mukaan perustettu säätiö)

18.11.2006   
            
            
               FI
            
            
               Euroopan unionin virallinen lehti
            
            
               C 281/9
            
         Yhteisöjen tuomioistuimen tuomio (kolmas jaosto) 14.9.2006 (Bundesfinanzhofin (Saksa) esittämä ennakkoratkaisupyyntö) — Centro di Musicologia Walter Stauffer v. Finanzamt München für Körperschaften
   (Asia C-386/04) (1)
   
   (Pääomien vapaa liikkuvuus - Yhteisövero - Vuokratulojen vapauttaminen yhteisöverosta - Kotipaikkaa koskeva edellytys - Yleishyödyllinen, yksityisoikeuden mukaan perustettu säätiö)
   (2006/C 281/13)
   Oikeudenkäyntikieli: saksa
   Ennakkoratkaisua pyytänyt tuomioistuin
   Bundesfinanzhof
   Pääasian asianosaiset
   
      Kantaja: Centro di Musicologia Walter Stauffer
   
      Vastaaja: Finanzamt München für Körperschaften
   Oikeudenkäynnin kohde
   Ennakkoratkaisupyyntö — Bundesfinanzhof — EY:n perustamissopimuksen 52 artiklan (josta on muutettuna tullut EY 43 artikla), EY:n perustamissopimuksen 58 artiklan (josta on tullut EY 48 artikla), EY:n perustamissopimuksen 59 artiklan (josta on muutettuna tullut EY 49 artikla) ja EY:n perustamissopimuksen 73 b artiklan (josta on tullut EY 56 artikla), tulkinta — Kansallinen yhteisöverolainsäädäntö — Jäsenvaltiossa kiinteistöjen vuokralleantamisesta tuloja saavien yleishyödyllisten, yksityisoikeuden mukaan perustettujen säätiöiden vapauttaminen verosta sillä ehdolla, että säätiöt ovat maassa asuvia
   Tuomiolauselma
   EY:n perustamissopimuksen 73 b artiklaa, luettuna yhdessä perustamissopimuksen 73 d artiklan kanssa, on tulkittava siten, että niiden vastaista on, että jäsenvaltio, joka vapauttaa yhteisöverosta lähtökohtaisesti yleisesti verovelvollisten säätiöiden jäsenvaltiosta saamat vuokratulot, jos näiden säätiöiden kotipaikka on tässä jäsenvaltiossa, kieltäytyy myöntämästä samaa vapautusta samankaltaisista tuloista yksityisoikeuden mukaisesti perustetulle yleishyödylliselle säätiölle pelkästään siitä syystä, että koska se on sijoittautunut toiseen jäsenvaltioon, se on ensiksi mainitun jäsenvaltion alueella vain rajoitetusti verovelvollinen.
   
      (1)  EUVL C 262, 23.10.2004.